Sciant omnes presentes litteras inspecturi quod Verricus de Ausonia de omnibus debitis et querelis quibus... eidem tenebant tam in capite quam in membris dictam ecclesiam penitus acquitauit. Preterea octo modios ... eidem reddere tenebant annuatim et omnia que apud Genleium, Varranges et salutem de possessionibus et rebus... habebat tam in hominibus quam in redditibus, molendinis, terris et pratis que a Stephano, quondam abbate et a conuentu... pro sexcentis et quadraginta libris stephaniensibus, titulo pignoris, obligata tenebat, supradicte ecclesie resignauit et in omnibus... similiter quittauit. Pro huiusmodi vero quittatione, P... abbas et conuentus jamdicte ecclesie dederunt et concesserunt eidem et heredibus suis quodquod habebant apud Vilote et Crisse in omnibus commodis que supradictis P... abbas acquisiuit et quatuor falcatas prati apud Genle in Bruel et in Maubiez et vineas quas idem P. abbas emit ab abbate et conuentu Tullei videlicet unum iornale in Bergis et quator iornalia in Combis iure hereditario possidenda, et pro remedio anime sue et antecessorum suorum anniuersarium celebrabunt annuatim in crastino inuentionis beati Stephani, et ipsa die, dictus conuentus procurabitur de XX solidis in furno sancti Petri annuatim percipiendis. In cuius rei testimonium, nos G... abbas cisterciensis ad preces supradicti Verrici, presentes litteras sigilli nostri munimine roboramus. Actum anno domini M°. CC°. tricesimo primo.